ເມືອງຫາດຊາຍຟອງ

ເມືອງຫາດຊາຍຟອງ (ພາສາອັງກິດ: Hatxayfong District) ມີປະຫວັດຄວາມເປັນມາອັນຍາວນານ ແລະ ຍືດເຍື້ອໃນໄລຍະກ່ອນປະເທດຊາດໄດ້ຮັບການປົດປ່ອຍ ແລະ ພັດທະນາຈົນມາຮອດປັດຈຸບັນນີ້.

ເມືອງຫາດຊາຍຟອງໃນເມື່ອກ່ອນມີຊື່ເດິມວ່າ: ເມືອງຊາຍຟອງ ໂດຍມີ 5 ຕາແສງທີ່ຂຶ້ນກັບເມືອງນີ້ຄື ຕາແສງບໍ່ໂອ, ຕາແສງໂພສີ, ຕາແສງບ້ານຫ້ອມ, ຕາແສງສີຖານໃຕ້ ແລະ ຕາແສງສາລະຄໍາ ເຊິ່ງຜູ້ເປັນເຈົ້າເມືອງໃນໄລຍະນັ້ນແມ່ນທ່ານ ອຸນ ສີສັດຕະນະກຸນ ຕໍ່ມາໃນປີ ຄ.ສ 1975, ໄດ້ລວມເອົາເມືອງອຸທຸມພອນເຂົ້ານໍາ ໂດຍມີ 6 ຕາແສງ ຄື: ຕາແສງທ່າມ່ວງ, ຕາແສງທ່າເດື່ອ, ຕາແສງທ່າພະ, ຕາແສງສິມມະໂນ, ຕາແສງດົງກະລຶມ, ຕາແສງບ້ານໂດນ ຈຶ່ງໄດ້ປ່ຽນຊື່ໃໝ່ຈາກເມືອງຊາຍຟອງປ່ຽນມາເປັນເມືອງຫາດຊາຍຟອງຈົນມາເຖິງປັດຈຸບັນນີ້.

ຕໍ່ມາຮອດ ປີ ຄ.ສ 1994 ເມືອງປາກງື່ມກໍ່ໄດ້ຖືກສ້າງຂຶ້ນ, ເຊິ່ງເມືອງຫາດຊາຍຟອງໄດ້ມອບ 2 ຕາແສງໃຫ້ຂຶ້ນກັບເມືອງປາກງື່ມຄື: ຕາແສງດົງກະລຶມ ແລະ ຕາແສງບ້ານໂດນຈົນມາເຖິງປັດຈຸບັນ (ແຫຼ່ງຂໍ້ມູນຈາກ ຂໍ້ມູນແຜນພັດທະນາເສດຖະກິດ-ສັງຄົມ 5 ປີຄັ້ງທີ V(2011-2015) ແລະ ວິໃສທັດແຕ່ນີ້ຮອດປີ 2020 ຂອງເມືອງຫາດຊາຍຟອງ)

ເມືອງຫາດຊາຍຟອງ ແມ່ນນອນໃນທົ່ງພຽງວຽງຈັນ, ລັກສະນະສ່ວນໃຫຍ່ເປັນທົ່ງພຽງ  ທາງທິດໃຕ້ມີຄວາມລາດອຽງລົງຫາແມ່ນໍ້າຂອງ ສ່ວນທິດເໜືອ ແລະ ທິດຕາເວັນອອກແມ່ນຂ້ອນຂ້າງມີລັກສະນະເປັນໂນນ, ຍ້ອນສະພາບພື້ນທີ່ທີ່ຕິດແມ່ນໍ້າຂອງ ເມືອງຫາດຊາຍຟອງຈຶ່ງມີໜອງນໍ້າຍັງຢາຍຢູ່ທົ່ວໄປ.

ເມືອງຫາດຊາຍຟອງ ຕັ້ງຢູ່ທິດຕາເວັນອອກສ່ຽງໃຕ້ຂອງນະຄອນຫຼວງວຽງຈັນ ເຊິ່ງຊາຍແດນຂອງແຕ່ລະທິດມີດັ່ງນີ້:

-   ທິດເໜືອ ຕິດກັບເມືອງໄຊທານີ ແລະ ເມືອງໄຊເສດຖາ.

-   ທິດໃຕ້ ຕິດກັບແມ່ນໍ້າຂອງ (50 ກິໂລແມັດ), ເຊິ່ງເປັນຊາຍແດນຂັ້ນລະຫວ່າງປະເທດລາວກັບປະເທດໄທ.

-   ທິດຕາເວັນອອກ ຕິດກັບເມືອງປາກງື່ມ. 

-   ທິດຕາເວັນຕົກ ຕິດກັບເມືອງສີສັດຕະນາກ.

ເມືອງຫາດຊາຍຟອງ ປະກອບມີ 60 ບ້ານ

ບັນດາບ້ານ 

ບ້ານທ່ານາ
ບ້ານດອນດູ່
ບ້ານບໍ່ໂອ
ບ້ານພ້າວ
ບ້ານກາງ
ບ້ານສົ້ມໂຮງ
ບ້ານແກ້ງຍາງ
ບ້ານດອນຂາຊ້າຍ
ບ້ານນາທາມ
ບ້ານແກ້ງປາຢ້າງ
ບ້ານຫາດດອກແກ້ວ
ບ້ານຫົວຫ້າ
ບ້ານຫາດກັນຊາ
ບ້ານດອນ
ບ້ານໂພເງິນ
ບ້ານໂພສີ
ບ້ານສະຫວ່າງ
ບ້ານປາຝາງ
ບ້ານຈອມທອງ
ບ້ານຫ້ອມໃຕ້
ບ້ານຈຽມປາງ
ບ້ານຖິ່ນເພັຍ
ບ້ານທ່າແຂກ
ບ້ານຊາຍຟອງເໜືອ
ບ້ານຊາຍຟອງໃຕ້
ບ້ານໂຄກຊາຍ
ບ້ານສີຖານໃຕ້
ບ້ານຫາດຊາຍຂາວ
ບ້ານສົມຫວັງເໜືອ
ບ້ານໜອງໄຮ
ບ້ານສົມສະໜຸກ
ບ້ານໜອງແວງ
ບ້ານສາລາຄຳເໜືອ
ບ້ານນາໄຫ
ບ້ານດົງຄຳຊ້າງ
ບ້ານນາໄຮ່
ບ້ານໜອງແຫ້ວ
ບ້ານດົງໂພສີ
ບ້ານທ່ານາແລ້ງ
ບ້ານທ່າມ່ວງ
ບ້ານດົງໂພນແຮ່
ບ້ານປ່າຫວ້າ
ບ້ານທ່າເດື່ອ
ບ້ານຖິ່ນຕົມ
ບ້ານຄຳຈະເລີນ
ບ້ານໜອງແປນເໜືອ
ບ້ານຊຽງຄວນ
ບ້ານໜອງແປນໃຕ້
ບ້ານທ່າພະ
ບ້ານປາກເປັ່ງ
ບ້ານໜອງພົງ
ບ້ານຖິ່ນແທ່ນ
ບ້ານຄວາຍແດງ
ບ້ານສິມມະໂນເໜືອ
ບ້ານສິມມະໂນໃຕ້
ບ້ານນາລ້ອງ
ບ້ານດອນຝ້າຍ
ບ້ານສາລາຄຳໃຕ້
ບ້ານດົງໂພນເລົາ

ປະເທດລາວ
ແຂວງໃນລາວ
ເມືອງໃນລາວ